צ'ארלי ד'אמליו

צ'ארלי ד'אמליו (באנגלית: Charli D'Amelio; נולדה ב-1 במאי 2004) היא אושיית רשת ורקדנית אמריקאית, שהתפרסמה באפליקציה טיקטוק אליה העלתה אלפי סרטוני וידאו קצרים בהם היא רוקדת. יש לה כ-151 מיליון עוקבים באפליקציה, נכון לאוקטובר 2022, וסרטוניה צברו כ-11 מיליארד לייקים. כונתה "מלכת הטיקטוק" על ידי הניו יורק טיימס.

קריירה
ד'אמליו הוחתמה בסוכנות הכישרונות UTA  בינואר 2020. היא השתתפה, יחד עם ידוענים אחרים, בפרסומת אשר שודרה במהלך סופרבול LIV, בשנת 2020, יצרה יחד עם ג'ניפר לופז, אשר כיכבה במופע המחצית של הסופרבול באותה שנה, את אתגר הטיקטוק "אתגר הסופרבול של ג'יי לו". באותה שנה ד'אמליו גם לקחה חלק במשחק האולסטאר של ה-NBA.

ד'אמליו הייתה חברה בקבוצת הרשת השיתופית "Hype House" עם 18 משפיענים אחרים. לקבוצה יש 15.5 מיליון עוקבים. לאחר סכסוכים פנימיים היא ואחותה החליטו לעזוב.

ב-11 ביוני 2020 פרסם מגזין הרולינג סטון כי ד'אמליו גובה בין 25 ל-40 אלף דולר לפוסט פרסומי אותו היא מפרסמת בפלטפורמת הטיקטוק. בשנת 2020, שברה את השיא של לורן גריי והפכה ל-"אדם הנעקב ביותר בטיקטוק"; שיא גינס.

בשנת 2020 הופיעה ברשימות פורבס 30Under30 וב של מגזין פורצ'ן, והייתה לאדם הצעיר ביותר שהופיע ברשימה של פורצ'ן אי פעם.

ב-13 במרץ 2021 נבחרה בטקס פרסי בחירת הילדים של ניקלודיאון לאשת המדיה החברתית המועדפת לשנת 2021.

בשנת 2022 היא דורגה במקום השני ברשימת יוצרי התוכן המרוויחים ביותר של פורבס, עם רווחים של כ־17.5 מיליון דולר בשנת 2021. באותה שנה זכתה בעונה ה־31 של תוכנית המציאות האמריקאית, רוקדים עם כוכבים.

חיים אישיים
ד'אמליו הייתה מטרה לבריונות רשת ולביוש גוף. היא ואחותה דיקסי שיתפו פעולה עם יוניצף כדי להילחם בתופעת בריונות רשת וכדי לספר על הסכנות בפרסום בפלטפורמה טיקטוק. ד'אמליו חשפה בסטורי בחשבון האינסטגרם שלה שהיא סובלת מהפרעת אכילה.

פרסים ומועמדויות

קישורים חיצוניים

הערות שוליים

רקדניות אמריקאיות
פעילות אינטרנט אמריקאיות
יוטיובריות אמריקאיות
טיקטוקריות אמריקאיות
אמריקאים שהופיעו ברשימת טיים 100 נקסט
פורבס 30Under30
רקדנים אמריקאים
פעילי אינטרנט אמריקאים
יוטיוברים אמריקאים
טיקטוקרים אמריקאים
אמריקאיות ממוצא איטלקי
זוכי רוקדים עם כוכבים (ארצות הברית)
אמריקאיות שנולדו ב-2004
אמריקאים שנולדו ב-2004